open-index/open-wikipedia-markdown huggingface dataset:
ஆவடி மாநகரக் காவல் ஆணையரகம்

**ஆவடி மாநகரக் காவல் ஆணையரகம்**,  சட்டமன்றக் கூட்டத்தில் காவல் துறை  மானியக்கோரிக்கையின் போது, முதலமைச்சர் மு.க.  ஸ்டாலின், 13 செப்டம்பர் 2021 அன்று, புதிதாக தாம்பரம் மற்றும் ஆவடி காவல் ஆணையரகங்கள் உருவாக்கப்படும் என அறிவித்தார்.

ஆவடி மாநகரக் காவல் ஆணையரகத்தின் கீழ் 25 காவல் நிலையங்கள் செயல்படும். ஆவடி காவல் ஆணையரகத்தை நிறுவதற்கு சிறப்பு அதிகாரியாக கூடுதல் காவல் தலைவர் **கி. சங்கர்** இ. கா.ப நியமிக்கப்பட்டுள்ளார். ஆவடி காவல் ஆணையரக அலுவலகம், தற்காலிகமாக ஆவடியில் உள்ள தமிழ்நாடு சிறப்புக் காவல் படை 2வது அணி வளாகத்திலுள்ள கட்டிடத்தில் அலுவலகம் செயல்படும்.  

1 சனவரி 2022 அன்று ஆவடி மாநகரக் காவல் ஆணையரகத்தை தமிழக முதலமைச்சர் காணொலி வாயிலாக முறைப்படி துவக்கி வைத்தார். இதன் முதல் ஆணையாளராக **சந்தீப் ராய் ரத்தோர்**  இ. கா.ப  பதவியேற்றார்.

## கட்டுப்பாட்டில் உள்ள காவல் நிலையங்கள்
சென்னை மாநகரக் காவல் ஆணையரகத்தின் கீழ் செயல்பட்ட 20 காவல் நிலையங்களுடன், திருவள்ளூர் மாவட்டத்தில் உள்ள 5 காவல் நிலையங்கள் இணைக்கப்பட்டு ஆவடி காவல் ஆணையரகம் இயங்கும்.

### [[சென்னை மாநகரக் காவல்|சென்னை மாநகரக் ஆணையகரத்திலிருந்து]] இணைக்கப்பட்ட காவல் நிலையங்கள்
# மாதவரம் பால்பண்ணை
# செங்குன்றம்
# மணலி
# மணலி நியூ டவுன்
# எண்ணூர்
# மாங்காடு
# பூந்தமல்லி 
# சாத்தாங்காடு
# நசரத்பேட்டை
# முத்தாபுதுப்பேட்டை
# பட்டாபிராம் 
# அம்பத்தூர் 
# அம்பத்துார் எஸ்டேட்
# கொரட்டூர்
# திருவேற்காடு
# போரூர்
# ஆவடி
# ஆவடி டேங்க் பேக்டரி
# திருமுல்லைவாயல்
# திருநின்றவூர்
### திருவள்ளூர் மாவட்டத்திலிருந்து இணைக்கப்பட்ட காவல் நிலையங்கள்
# வெள்ளவேடு
# செவ்வாய்பேட்டை
# சோழவரம்  
# மீஞ்சூர்
# காட்டூர் 
## இதனையும் காண்க
* சென்னை மாநகரக் காவல்   ஆணையரகம்
* தாம்பரம் மாநகரக் காவல் ஆணையரகம்

## மேற்கோள்கள்

பகுப்பு:தமிழ்நாடு காவல்துறை
பகுப்பு:சென்னை மாவட்டம்
பகுப்பு:திருவள்ளூர் மாவட்டம்
ஆவடி மாநகரக் காவல் ஆணையரகம்
சென்னை மாநகரக் காவல் நிலையங்கள்

சென்னை மாநகரக் காவல் ஆணையரகத்தின் கீழ் இருந்த 37 காவல் நிலையங்களைக் கொண்டு 13 செப்டம்பர் 2021 அன்று ஆவடி மாநகரக் காவல் ஆணையரகம் மற்றும் தாம்பரம் மாநகரக் காவல் ஆணையரகம் நிறுவப்பட்டது. தற்போது சென்னை மாநகரக் காவல் ஆணையரகத்தின் கீழ் 103 காவல் நிலையங்கள் உள்ளது. அவைகள் பின்வருமாறு:

# பூக்கடை
# யானைக்கவுனி
# ஏழுகிணறு
# ஸ்டான்லி மருத்துவமனை
# எஸ்பிளனேடு
# சென்னை உயர் நீதிமன்றம்
# சென்னை துறைமுகம்
# சென்னை வடக்கு கடற்கரை
# புனித ஜார்ஜ் கோட்டை
# மிதவை காவல் நிலையம்
# முத்தையால்பேட்டை
# கொத்தவால்சாவடி
# வண்ணாரப்பேட்டை
# தண்டையார்பேட்டை
# கொருக்குப்பேட்டை
# புது வண்ணாரப்பேட்டை
# இராதாகிருஷ்ணன் நகர்
# இராஜீவ் காந்தி அரசு மருத்துவமனை
# இராயபுரம் 
# இராஜீவ் காந்தி அரசு மருத்துவமனை புறக்காவல் நிலையம்
# காசிமேடு மீன்பிடி துறைமுகம்
#  திருவொற்றியூர்
# புழல்
# மாதவரம்
# எம்.கே.பி நகர்
# கொடுங்கையூர்
# வியாசர்பாடி
# செம்பியம்
# பெரவள்ளூர்
# திரு.வி.க நகர்
# புளியந்தோப்பு
# ஓட்டேரி
# பெசன்ட் நகர்
# அமைந்தகரை
# அண்ணா நகர்
# அரும்பாக்கம்
# ஜெ.ஜெ. நகர்
# திருமங்கலம்
# நொளம்பூர்
# வில்லிவாக்கம்
# ராஜமங்கலம்
# கொளத்துார்
# கோயம்பேடு
# கோயம்பேடு பேருந்து நிலையம்
# மதுரவாயல்
# டி.பி.சத்திரம்
#  கீழ்ப்பாக்கம்
# கீழ்ப்பாக்கம் மருத்துவமனை
# சேத்துப்பட்டு 
# வேப்பேரி
# பெரியமேடு
# அயனாவரம்
# ஐ.சி.எப்.
# தலைமைச்செயலக காலனி
# கீழ்பாக்கம் மன நல மருத்துவமனை
# திருவல்லிக்கேணி
# அண்ணாசாலை
# ஜாம்பஜார்
# அண்ணா சதுக்கம்
# எம். ஜி. ஆர் நினைவிடம்
# கஸ்துாரி பாய் காந்தி அரசு மருத்துவமனை
# சிந்தாதிரிப்பேட்டை
# எழும்பூர்
# எழும்பூர் மகப்பேறு மருத்துவமனை
# நுங்கம்பாக்கம்
# ஆயிரம் விளக்கு
# சூளைமேடு
# அபிராமபுரம்
# பட்டினப்பாக்கம்
# இராயப்பேட்டை மருத்துவமனை
# ஐஸ்ஹவுஸ்
# கோட்டூர்புரம்
# மயிலாப்பூர்
# இராயப்பேட்டை
# மெரினா
# பரங்கிமலை
# நந்தம்பாக்கம்
# பழவந்தாங்கல் 
# மீனம்பாக்கம் விமான நிலையம்
# மீனம்பாக்கம்
# மடிப்பாக்கம்
#  ஆதம்பாக்கம்
# அடையாறு
# சாஸ்திரி நகர்
# சைதாப்பேட்டை
#  குமரன் நகர்
# கிண்டி
# வேளச்சேரி
# துரைப்பாக்கம்
# திருவான்மியூர்
# தரமணி
# நீலாங்கரை
# மாம்பலம்
# கோடம்பாக்கம்
#  வடபழநி
#  விருகம்பாக்கம்
# அசோக் நகர்
# கே. கே. நகர்
# எம். ஜி. ஆர் நகர்
#  பாண்டிபஜார்
#  தேனாம்பேட்டை
# வளசரவாக்கம்
# ராயலா நகர்
## இதனையும் காண்க
* சென்னை மாநகரக் காவல்
* ஆவடி மாநகரக் காவல் ஆணையரகம் 
* தாம்பரம் மாநகரக் காவல் ஆணையரகம்

## மேற்கோள்கள்

## வெளி இணைப்புகள்
*COMMISSIONER OF POLICE, GREATER CHENNAI POLICE, No. 132, COMMISSIONER OFFICE BUILDING, EVK SAMPATH ROAD, VEPERY, CHENNAI-600007 (23452359, 23452320
பகுப்பு:தமிழ்நாடு காவல்துறை
பகுப்பு:சென்னை
பகுப்பு:சென்னை மாவட்டம்
சென்னை மாநகரக் காவல் ஆணையரகம்
கும்புளாப் பாரை

**கும்புளாப் பாரை**  (*Blue runner*) என்பது  பாரை குடும்பத்தைச் சேர்ந்த ஒரு மீன் ஆகும். கும்புளாப் பாரை அட்லாண்டிக் பெருங்கடலில் பிரேசிலிலிருந்து மேற்கு அட்லாண்டிக்கில் கனடா வரையிலும் மற்றும் அங்கோலாவிலிருந்து பெரிய பிரித்தானியா வரையிலும் கிழக்கு அட்லாண்டிக்கில் மத்திய தரைக்கடல் வரை பரவியுள்ளது. கும்புளாப் பாரை இதன் ஒத்த இனங்களிலிருந்து பல உருவவியல் அம்சங்களால் வேறுபடுகிறது. இதில் மேல் தாடையின் அளவு, செவுள் வாரி எண்ணிக்கை மற்றும் பக்கவாட்டுக் கோடு அளவுகள் ஆகியவைவற்றின் மாறுபாடு போன்றவை அடங்கும். கும்புளாப் பாரை  அதிகபட்சமாக 70 செ.மீ நீளம் வரையும், 5.05 கி.கி எடை வரையும் எட்டும். ஆனால் பொதுவாக 35 செ.மீட்டரைவிட குறைவான அளவிலேயே காணப்படும். இந்த இனங்கள் முதன்மையாக கடலி்ல்,  பாறைகள் உள்ள இடத்தில் வாழ்கின்றன.  இருப்பினும் இவை கடலில் மனிதர்களால் உருவாக்கபட்ட எண்ணெய் கிணற்று  மேடை கட்டமைப்புகளைச் சுற்றி திரள்வதாக அறியப்படுகிறது. இவற்றில் இளம் மீன்கள் ஆழமற்ற பாறைகள் உள்ள பகுதியில் இருக்கின்றன. வளர்ந்த பின்னர் ஆழமான நீருக்குச் செல்கின்றன.

கும்புளாப் பாரை கூட்டமாக திரியும் ஒரு இரைகொல்லி மீன் ஆகும். இவை முக்கியமாக பல்வேறு ஓடுடைய கணுக்காலிகள் மற்றும் பிற முதுகெலும்பற்ற விலங்குகளை உணவாக கொள்கிறது. மேலும் இவை மிதவை விலங்குகளையும் உணவாக கொள்கிறன்றன. இந்த இனம் 225 மற்றும் 280 மி.மீ அளவுக்கு இடையில் வளரும்போது பாலியல் முதிர்ச்சி அடைகின்றன. இவை ஆண்டு முழுவதும் முட்டை இடுகின்றன, என்றாலும் இது வெப்பமான மாதங்களில் உச்சம் அடைகிறது. கடந்த ஐந்து ஆண்டுகளில் அமெரிக்காவில்  ஆண்டுதோறும் 6000 முதல் 7000 டன் வரை  கும்புளாப் பாரை பிடிக்கப்பட்டுள்ளன.

## விளக்கம்
இடது|thumb|240x240px| ஒரு சிறிய கும்புளாப் பாரை
கும்புளாப் பாரை மீனானது மிதமான அளவில் பெரியதாகும். இதில் அதிகபட்ச உறுதிசெய்யப்பட்ட நீளம் 70 செ.மீ மற்றும் 5.05 கிலோ நிறை வரை வளரும், ஆனால் பொதுவாக 35 செ.மீக்கும் குறைவான நீளத்திலேயே காணப்படுகிறது.  கும்புளாப் பாரை உருவவியல் ரீதியாக  பிற பாரை மீன்களையே ஒத்தது. நீளமான, மிதமாக தட்டையான உடலைக் கொண்ட இதன் உடலின் மேல் மற்றும் அடிப் பகுதிகள் தோராயமாக சமமான  கொண்டதாகவும், சற்று கூர்மையான மூக்கு கொண்டும் இருக்கும்.  இதன் முதுகு துடுப்பு இரண்டு பகுதிகளாக உள்ளது, முதல் பகுதி 8 முட்களையும்,  இரண்டாவது பகுதி  22 முதல் 25 மென்மையான கதிர்களையும் கொண்டுள்ளது . குத துடுப்பானது இரண்டு பகுதிகளைக் கொண்டுள்ளது. இதன் முதல் பகுதி ஒரு முள்ளைக் கொண்டதாகவும், அடுத்த பகுதி  19 முதல் 21 மென்மையான கதிர்களைக் கொண்டதாகவும் உள்ளது. மார்புத்துடுப்புகள் வயதுக்கு ஏற்ப, 21 முதல் 23 கதிர்களைக் கொண்டு, தலையிலிருந்து சற்று தள்ளி இருக்கும்.  மீனின் உடலில் பக்கவாட்டு கோடு நன்கு தெரியக்கூடியதாக இருக்கும்.

கும்புளாப் பாரை உடலானது நீல பச்சை நிறத்தில் இருந்து ஒலிவ பச்சை நிறம்வரை மாறுபடும். அடிவயிறு வெள்ளி சாம்பல் நிறத்தில் இருந்து பித்தளை நிறமாக பொலியும். பெரும்பாலும் இளம் மீன்களின் உடலில் 7 இருண்ட செங்குத்து பட்டைகள் இருக்கும். துடுப்பின் நிறமும் மாறுபடும், அனைத்து துடுப்புகளும் இருண்டோ அல்லது ஒளி ஊடுருவக்கூடியது முதல் ஆலிவ் பச்சை வரை இருக்கும். இந்த இனங்களின் செவுள் மூடிமேல் ஒரு கருத்த பொட்டு இருக்கும்.

## குறிப்புகள்

பகுப்பு:மீன்கள்
பரமந்தூர் ஆதிகேசவபெருமாள் கோயில்

**பரமந்தூர் ஆதிகேசவபெருமாள் கோயில்** என்பது தமிழ்நாட்டில் புதுக்கோட்டை மாவட்டம், பெருமந்தூர் என்னும் ஊரில் அமைந்துள்ள ஒரு பெருமாள் கோயிலாகும்.

## மூலவர்
இக்கோயிலின் மூலவர் ஆதிகேசவபெருமாள், பூதேவி, ஸ்ரீதேவி ஆகியோருடன் உள்ளார். கருவறைக்கு முன்பாக இரு புறத்திலும் ஜெயன், விஜயன் உள்ளனர்.

## கோயில் அமைப்பு
ராஜகோபுரத்தைக் கடந்து உள்ளே செல்லும்போது பலிபீடமும் கொடி மரமும் உள்ளன. முன் மண்டபத்தில் கருடாழ்வார், விஷ்வக்சேனர், ராமானுஜர், மணவாள முனிவர், நம்மாழ்வார், வரதராஜப்பெருமாள், லட்சுமி நரசிம்மப்பெருமாள் ஆகியோரின் சன்னதிகள் உள்ளன. இங்கு சொர்க்கவாசலும் உள்ளது. திருச்சுற்றில் பரிமளவள்ளித்தாயார் சன்னதியும்,  பராச்சர மகரிஷியும் உள்ளன. கோயிலின் முன்பாக குளம் உள்ளது. 

## சொர்க்கவாசல்
இக்கோயிலில் சொர்க்கவாசல் திறப்பு விழா சிறப்பாகக் கொண்டாடப்படுகிறது. 

## மேற்கோள்கள்

## வெளியிணைப்புகள்
* பரமந்தூர் ஆதிகேசவ பெருமாள் புரட்டாசி மாத சிறப்பு வழிபாடு, ஏடிக்யூ நியூஸ்
* பரமந்தூர் ஆதிகேசவ பெருமாள் வழிபாடு, புதுக்கோட்டை அறந்தாங்கி நியூஸ்

பகுப்பு:புதுக்கோட்டை மாவட்டத்திலுள்ள பெருமாள் கோயில்கள்
அல் ஆமராத்

**அல் ஆமராத்** (, ) வடகிழக்கு ஓமானில் உள்ள ஒரு நகரம் ஆகும். இது மஸ்கட் ஆளுகைப்பகுதிக்குட்பட்டதாகும்.

அல் ஆமராத், மஸ்கட் ஆளுகைப்பகுதிக்குட்பட்ட நகரங்களுள் மக்கட்டொகை அடிப்படையில் ஐந்தாவது பெரிய நகரமாகும். இது ஓமானின் நிர்வாக அலகான விலாயத்து என்ற வகையில் அடங்குகிறது. இதற்கெனத் தனியான மாநகர முதல்வர் அலுவலகம், காவல்துறை மற்றும் அரச அலுவலகங்களைக் கொண்டுள்ளது.

## மேற்கோள்கள்

பகுப்பு:ஓமான்
வங்காளதேச ஆயுதப்படைகள் நோயியல் நிறுவனம்

**வங்காளதேச ஆயுதப்படைகள் நோயியல் நிறுவனம்**  (*Armed Forces Institute of Pathology*) வங்காளதேசத்தின் டாக்கா ஆயுதப்படை இராணுவ முகாமில் அமைந்துள்ளது. ஒரு மருத்துவ ஆராய்ச்சி ஆய்வகமாக இந்நிறுவனம் செயல்படுகிறது.
 
## வரலாறு
ஆயுதப் படைகளின் நோயியல் நிறுவனம் முதலில் இராணுவ நோயியல் நிறுவனம் என்ற பெயரில் பாக்கித்தான் இராணுவத்தின் ஒரு பகுதியாக சிறு ஆய்வகமாக நிறுவப்பட்டது.  வங்காளதேசம் சுதந்திரம் அட்டைந்த பிறகு இது வங்காளதேச இராணுவத்தின் ஒரு பகுதியாக மாறியது. 1974 ஆம் ஆண்டு ஆயுதப் படைகளின் நோயியல் நிறுவனம்  மறுசீரமைக்கப்பட்டு இங்கு நவீன உபகரணங்கள் மீண்டும் பொருத்தப்பட்டன.  
மருத்துவ அறிவியலில் இதன் பன்னாட்டு அளவு  பங்களிப்புக்காக 1987 ஆம் ஆண்டு இந்த நிறுவனத்திற்கு சுதந்திர தின விருது வழங்கப்பட்டது. 1991 ஆம் ஆண்டில் இராணுவ நோயியல் ஆய்வகம் என்ற பெயர் மாற்றப்பட்டு ஆயுதப்படை நோயியல் நிறுவனம் என மறுபெயரிடப்பட்டது. 

மருத்துவ அறிவியலில் புதிய கண்டுபிடிப்புகளுடன் நிறுவனம் எப்போதும் முன்னேற முயல்கிறது. அதிநவீன தொழில்நுட்பங்கள் மற்றும் வல்லுநர்களின்  ஒருங்கிணைப்பு இந்த நிறுவனத்தை நாட்டின் ஆய்வக மருத்துவத்தில் மிக உயர்ந்த நிலைக்கு கொண்டு செல்ல உதவியது.
## மேற்கோள்கள்

பகுப்பு:வங்காளதேசம்
சீரச் சவ்வு

**சீரச் சவ்வு** (**serosa**) உடற்கூற்றியலில், உடலின் பல்வேறு குழிகளின் (body cavities)  அடக்கங்களை சூழ்ந்துள்ளதும் உட்புற சுவராகவுமுள்ள  இடையணு அடுக்கின் வழவழப்பான இழையச் சவ்வு. இது ஊநீரைச் சுரந்து அசையும் இரு எதிரெதிர் பரப்புகளிடையே  மசகிடுகிறது. உள்ளுறுப்புகளைச் சூழ்ந்துள்ள சீரச்சவ்வு*உள்ளுறுப்பிற்குரிய* சவ்வு (visceral) எனப்படும்; குழியின் உட்புறச் சுவராக அமைந்துள்ள சீரச்சவ்வு *குழிக்குரிய* சவ்வு (parietal) எனப்படும்.  இரு எதிரெதிர் சீரச்சவ்வுகளுக்கிடையே பெரும்பாலும் சிறிதளவு சவ்வுநீர் தவிர வெற்றிடம் இருக்கும்.

இதன் இலத்தீனிய உடற்கூற்றியல் பெயர்  *டூனிகா செரோசா* (மூடுறை சீரச்சவ்வு).  சீரச்சவ்வு உடலின் பல்வேறு குழிகளின் உட்புறச் சுவராக உள்ளது. இவை சீரக் குழிகள் எனப்படுகின்றன. இவற்றில் மசகிடும் வண்ணம் ஊநீர் சுரந்து அசைவுகளுக்கிடையேயான  உராய்வைக் குறைக்கின்றன. சீரச்சவ்வு  அயலுறை எனப்படும் இணைப்பிழையத்திலிருந்து வேறானது; அயலுறை இரு  அமைப்புகளை ஒன்றுக்கொன்று இணைக்கிறது. உராய்வைத் தடுப்பது அதன் நோக்கமல்ல. இதயத்தையும் மார்பு இடைச் சுவரையும் சூழ்ந்த  சீரச்சவ்வு இதய உறை எனவும், நெஞ்சுக் குழியையும்  நுரையீரலையும் சூழ்ந்த சீரச்சவ்வு நுரையீரல் உறை எனவும் வயிற்றிடுப்புக் குழியையும் அதன் உள்ளுறுப்புகளையும் சூழ்ந்த சீரச்சவ்வு வயிற்றறை உறை எனவும் குறிக்கப்படுகின்றன.

## மேற்கோள்கள்

பகுப்பு:திசுக்கள்
1999 குல்னா பள்ளிவாசல் குண்டுவெடிப்பு

**1999 குல்னா பள்ளிவாசல் குண்டு வெடிப்பு**  (*1999 Khulna mosque bombing*) வங்காளதேசத்தின் குல்னா மாவட்டத்தின் தலைநகரமான குல்னா நகரில் நிகழ்ந்த ஒரு பயங்கரவாத குண்டு வெடிப்பு தாக்குதல் ஆகும். குல்னா நகரில் உள்ள அகமதிய பள்ளிவாசலில் 1999 ஆம் ஆண்டு  அக்டோபர் மாதம் 8 ஆம் தேதியன்று இக்குண்டு வெடிப்பு சம்பவம் நிகழ்ந்தது. குண்டுவெடிப்பில் 8 பேர் இறந்தனர் மற்றும் 30 பேர் காயமடைந்தனர்.   1999 ஆம் ஆண்டு அக்டோபர் மாதம் 10 ஆம் தேதியன்று வங்காளதேச இராணுவம் டாக்காவில் உள்ள அகமதியா தூதுக் குழுவின் தலைமையக வளாகத்திலிருந்து வெடிகுண்டு தாக்குதலுக்கு மூன்று நாட்களுக்குப் பிறகு ஒரு வெடிகுண்டை அகற்றியது.  டாக்காவின் மிர்பூரில் உள்ள இயன்னத்துல் பெர்தௌசு அகமதியா பள்ளிவாசலில் இருந்து இரண்டு நாட்களுக்குப் பிறகு ஒரு  வெடிகுண்டு மீட்கப்பட்டது.  

## பின்னணி
அகமதியா இசுலாத்தின் ஒரு சிறிய பிரிவாகும். பல பழமைவாத முசுலீம்கள் இவர்களை மதவெறியாக கருதுகின்றனர். வங்காளதேசத்தில் சுமார் 100,000 அகமதியாக்கள் உள்ளனர், அங்கு 90 % மக்கள் இசுலாத்தை பின்பற்றுகிறார்கள். 

## தாக்குதல்
1999 ஆம் ஆண்டு அக்டோபர் மாதம் 8 ஆம் தேதியன்று தெற்கு வங்காளதேசத்தின் குலானாவில் உள்ள அகமதியா பள்ளிவாசலில்  வெள்ளிக்கிழமை தொழுகை நடைபெற்றுக் கொண்டிருந்தபோது  போது தொலையியக்கி கருவி மூலம்  வெடிகுண்டை வெடிக்கச் செய்து 8 பேர் கொல்லப்பட்டனர்.   

## மேற்கோள்கள்

 

பகுப்பு:வங்காளதேசம்
கே. என். தீட்சித்

**காசிநாத் நாராயணன் தீட்சித்** (**Kashinath Narayan Dikshit**) (21 அக்டோபர் 1889 &ndash; 12 ஆகஸ்டு 1946)  இந்தியத் தொல்லியல் ஆய்வகத்தின் தலைமை இயக்குநராக 21 மார்ச் 1937 முதல் 1944-ஆம் ஆண்டு வரை (மோர்டிமர் வீலருக்கு முன்னர்) பணியாற்றியவர். 
தற்கால மகாராட்டிரா மாநிலம், சோலாப்பூர் மாவட்டம், பண்டரிபுரம் ஊரில் பிராமணர் குடும்பத்தில் பிறந்த தீட்சித், இந்தியத் தொல்லியல் ஆய்வ்கத்தில் சேரும் முன்னர் கொல்கத்தா இந்திய அருங்காட்சியகத்தின் கண்காணிப்பாளராக பணிபுரிந்தார். பின்னர் இவர் இந்தியத் தொல்லியல் ஆய்வகத்தின் கல்வெட்டியல் துறையின் துணை இயக்குநர் பதவி உயர்த்தப்பட்டார். இவர் 1937-இல் சிந்துவெளி நாகரிகத்தின் மொகஞ்சதாரோ தொல்லியல் களத்தில் ஜான் மார்சலுடன் பணியாற்றினார். 1937-இல் தீட்சித் இந்தியத் தொல்லியல் ஆய்வகத்தின் தலைமை இயக்குநரானார். இவர் 1940-1944-ஆம் ஆண்டுகளில் தற்கால உத்தரப் பிரதேச மாநிலத்தின் அகிச்சத்ரா தொல்லியல் களத்தை அகழாய்வு செய்தார். 1944-இல் பணி ஓய்வு பெற்ற பின்னர் இப்பணியை மோர்டிமர் வீலர் முடித்தார்.
## இதனையும் காண்க
* அகிச்சத்ரா

## மேற்கோள்கள்

* 

பகுப்பு:சோலாப்பூர் மாவட்டம்
பகுப்பு:இந்தியத் தொல்லியலாளர்கள்

பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
உடற்குழிகள்

**உடற் குழி** என்பது விலங்கொன்றின் உடலில் உள்ள எந்தவொரு திறவெளி அல்லது அறைகளைக் குறிப்பதாகும். இந்தக் குழிகளில் உள்ளுறுப்புகளும் பிற அமைப்புகளும் அடங்கியுள்ளன. இரட்டைச் சுவர் உள்ள குழிகளின் நடுவே உள்ள "வாய்ப்புள்ள வெளி"யில் சிறிதே நீர்மம் இருக்கும்.

மனித உடலின் இரு பெரும் உடற்குழிகள் கீழ்ப்புற உடற்குழியும்  முதுகுப்புற உடற்குழியும் ஆகும். முதுகுப்புற குழியில் மூளையும் முள்ளந்தண்டு வடமும்  அமைந்துள்ளன.

மைய நரம்பு மண்டலத்து உறுப்புகளைச் சூழ்ந்துள்ள சவ்வுகள் (மண்டையோடு,  முள்ளந்தண்டுக் குழிகளிலும் உள்ள மனித மூளை, முள்ளந்தண்டு வடம்) மூன்று மூளையுறைகள் ஆகும். வெவ்வேறாக  பூசப்பட்டுள்ள இந்த வெளிகளில் வெவ்வேறு வகையான நீர்மங்கள் உள்ளன. காட்டாக மூளையுறையில் மூளை தண்டுவட திரவமும்  வயிற்றுக் குழியில் உள்ள வயிற்று உள்ளறையில் சீர நீர்மமும் உள்ளன.

அமினியன் விலங்குகளிலும் சில முதுகெலும்பிலிகளிலும் வயிற்று உள்ளறை அவற்றின் மிகப் பெரிய உடற்குழியான சீலம் (coelom) எனும் உடற்குழியில் அமைந்துள்ளன. 

## மேற்கோள்கள்
 

பகுப்பு:உடற்கூற்றியல்
இதயவறை அகச்சவ்வு

**இதயவறை அகச்சவ்வு** இதயத்தின் நான்கு அறைகளின் உட்புறத்திலுள்ள சவ்வு ஆகும்.  இதன் அணுக்கள்  முளையவியற்படியும்  உயிரியல்படியும் குருதிக்குழல்களின் உட்சவ்வுகளை ஒத்ததாகும்.  இந்த அகச்சவ்வு அடைப்பிதழ்களையும் இதயவறைகளையும் பாதுகாக்கிறது.

இதயவறை அகச்சவ்வு அதைவிட மிகவும் கன அளவுள்ள, இதயம் சுருங்கி விரிவதற்கு காரணமான இதயத்தசைக்கு கீழுள்ளது. இதயத்தின் வெளிப்புற அடுக்கு  இதயவறை புறச்சவ்வு எனப்படுகின்றது. இது சீரச் சவ்வாலான இதய உறையினுள் உள்ளது.

## மேற்கோள்கள்

பகுப்பு:இதயவியல்
திண்டல், தருமபுரி மாவட்டம்

**திண்டல்** (*Dindal*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643255. இந்த ஊரானது திண்டல் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 761 குடும்பங்களும் 3,009 மக்களும் வசிக்கின்றனர். இதில் 1,591 ஆண்களும் 1,418 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
இதயவறை அகச்சவ்வு அழற்சி

**இதயவறை அகச்சவ்வு அழற்சி** (**Endocarditis**) இதயத்தின் மிக உட்புற அடுக்கான இதயவறை அகச்சவ்வில் ஏற்படும் அழற்சி. இது வழமையாக இதய அடைப்பிதழ்களையும் உள்ளடக்கும். தவிரவும் இந்த அழற்சி இதயவறை பிரிசுவர், இதயவாயிற் நாண்கள், இதய உள்ளுறை, அல்லது இதயத்தினுள் பொருத்தப்பட்டுள்ள கருவிகளின் மேற்புறப் பரப்பில் ஏற்படலாம்.  இதய அகச்சவ்வு அழற்சி புண்களாக காணப்படும். *தாவரத் தொகுதி* எனக் குறிப்பிடப்படும் இவை குருதிச் சிறுதட்டுக்கள்கள், பைபிரின், நுண் நுண்ணுயிர் கூட்டம், மிகக்குறைவான அழற்சி விளைவிக்கும் அணுக்களாலானவை. கடிய இதயவறை அகச்சவு அழற்சி தொற்றில் இத்தாவரத் தொகுதியின் மையத்தில் நுண்மணிப்புத்து அணுக்கள் இருக்கும்; இவை நார்த்தன்மையுடனோ  சுண்ணகக் கடினத்துடனோ இருக்கலாம்.

இதயவறை அகச்சவ்வு அழற்சியை வெவ்வேறு விதங்களில் பகுக்கலாம். எளிமையான பகுப்பு காரணத்தைக் கொண்டமையும்: நுண்ணுயிரி நோயின் காரணமா அல்லவா என்பதைப் பொறுத்து *தொற்று* அல்லது *தொற்றல்லாதது*. எவ்வாறாயினும், நோய் கண்டறிதல்  மின்னொலி இதய வரைவி, குருதி வளர்சோதனை போன்ற ஆய்வகச் சோதனைகளின் அடிப்படையில் மேற்கொள்ளப்படுகிறது.  

இதன் உணர்குறிகளாக சுரம், குளிர், வேர்த்தல், சோர்வு, பலவீனம், பசியின்மை, எடை இழப்பு, மண்ணீரல் உருப்பெருக்கம், சளிக்காய்ச்சலை ஒத்த உணர்வு, இதய முணுமுணுப்பு, இதயத் திறனிழப்பு, குருதி ஒழுக்கு (சருமத்தில் சிவப்பு புள்ளிகள்), ஓசுலரின் கணுக்கள் (கால்களிலும் கைகளிலும் காணப்படும் சருமத்தடி  முடிச்சுகள்), ஜேன்வே காயங்கள் (உள்ளங்கையிலும் பாதங்களின் கீழும் காணப்படும் முடிச்சு காயங்கள்), மற்றும் ரோத்தின் புள்ளிகள் (கண்திரையில் இரத்தக்கசிவு).
## மேற்கோள்கள்

## மேலும் படிக்க
* 
* 
## வெளி இணைப்புகள்
* 

பகுப்பு:இதயக் கோளாறுகள்
பகுப்பு:அழற்சி
மூலக்கூற்று நோயியல்

**மூலக்கூற்று நோயியல்** (*Molecular pathology*) மருத்துவத்துறையில் வளர்ந்துவரும் ஒரு துறையாகும்.  உடல் உறுப்புகள், திசுக்கள் அல்லது உடல் திரவங்களில் உள்ள மூலக்கூறுகளை பரிசோதனை ஆய்வு செய்வதன் மூலம் நோய்களைக் கண்டறிவதில் இத்துறை கவனம் செலுத்துகிறது.  உடற்கூற்று  நோயியல் மற்றும் மருத்துவ நோயியல், மூலக்கூற்று உயிரியல், உயிர் வேதியியல், புரத அறிவியல்  மற்றும் மரபியல் ஆகிய துறைகளின்  சில நடைமுறை அம்சங்களை மூலக்கூற்று நோயியல் பகிர்ந்து கொள்கிறது. சில நேரங்களில் இத்துறைகள் அனைத்தையும் விஞ்சிய  ஒரு துறையாகவும் இது கருதப்படுகிறது.  இயற்கையில் பலதரப்பட்ட மற்றும் முக்கியமாக நோயின் துணை நுண்ணிய அம்சங்களில் மூலக்கூற்று நோயியல் கவனம் செலுத்துகிறது. திசுக்களில் உள்ள உருவவியல் மாற்றங்கள் (பாரம்பரிய உடற்கூறியல் நோயியல்) மற்றும் மூலக்கூற்று சோதனை ஆகிய இரண்டையும் அடிப்படையாகக் கொண்டு நோயறிதல் செய்யப்படும்போது மிகவும் துல்லியமான நோயறிதல் சாத்தியமாகும் என்பது ஒரு முக்கிய கருத்தாகும். 

இது மனித நோய்களைக் கண்டறிதல் மற்றும் வகைப்படுத்துவதற்கான மூலக்கூறு மற்றும் மரபணு அணுகுமுறைகளின் வளர்ச்சியை உள்ளடக்கிய ஒரு அறிவியல் ஒழுக்கம் ஆகும். சிகிச்சையின் விளைவுகளையும், நோய் முன்னேற்றத்திற்கான முன்கணிப்பு உயிரிச்சுட்டுகளை வடிவமைத்தல்  மற்றும் சரிபார்த்தல், பல்வேறு மரபணு அமைப்புகளின்  தனிக்கூறுகளில்  கோளாறுகளை உருவாக்குவதற்கான மூலக்கூறு மற்றும் மரபணு அணுகுமுறைகளின் வளர்ச்சியையும் இத்துறை  உள்ளடக்கியுள்ளது. 

மூலக்கூறு நோயியல் பொதுவாக புற்றுநோய் மற்றும் தொற்று நோய்களைக் கண்டறியப் பயன்படுகிறது. இத்துறை நுட்பங்கள் பலவாகும். பாலிமரேசு சங்கிலி வினை அளவியல் , பன்மையாக்க பாலிமரேசு சங்கிலி வினை, டிஎன்ஏ நுண் வரிசை முறை , கள இனக்கலப்பு , கள ஆர்என்ஏ வரிசைமுறை,  எதிர்புரத  அடிப்படையிலான நோய்த்தடுப்பாற்றல் உடனொளிர்வு  திசு மதிப்பீடு, நோய்க்கிருமிகளின் மூலக்கூற்று விவரக்குறிப்பு மற்றும் நுண்ணுயிர் எதிர்ப்பிக்கான பாக்டீரியா மரபணுக்களின் பகுப்பாய்வு ஆகியவை இந்நுட்பங்களில் அடங்கும்.

மூலக்கூறு நோயியல் மற்றும்  நோய்த்தொற்றியல் துறைகளின் ஒருங்கிணைப்பினால் மூலக்கூற்று நோயியல் நோய்த்தொற்றியல்    என்ற ஒரு புதிய துறை உருவாகிறது. இது ஒருங்கிணைந்த மூலக்கூறு உயிரியல் மற்றும் மக்கள் தொகையில் சுகாதார அறிவியலில் பிரதிபலிக்கிறது.

## இதையும் பார்க்கவும்
* மூலக்கூறு மருந்து
* நோயியல்
## மேற்கோள்கள்

 

பகுப்பு:மருத்துவம்
பகுப்பு:நோயியல்
மணிக்கூட்டுக் கோபுரம், பைசலாபாது

**மணிக்கூட்டுக் கோபுரம், பைசாலாபாது**  (*Clock Tower, Faisalabad*) பாக்கித்தானின் பஞ்சாப் மாநிலத்திலுள்ள பைசலாபாத்தில் அமைந்துள்ள ஒரு மணிக்கூட்டுக் கோபுரம் ஆகும். இது பிரித்தானிய இராச்சியத்தின் காலத்திலிருந்து அதன் அசல் நிலையில் இன்றும் இருக்கும் பழமையான நினைவுச்சின்னங்களில் ஒன்றாகும். பத்தொன்பதாம் நூற்றாண்டில் தெற்கு ஆசியாவின் பெரும்பகுதியை ஆங்கிலேயர்கள் ஆண்டபோது இது கட்டப்பட்டது.

கம்பீரமான மணிக்கூட்டுக் கோபுரத்தின் அடித்தளம் 14 நவம்பர் 1903 அன்று பஞ்சாப் மாநிலத்தின் பிரித்தானிய துணை நிலை ஆளுநர் சர் சார்லஸ் ரிவாஸ் என்பவராலும், அப்துல்லாபூரின் மியான் குடும்பத்தைச் சேர்ந்த மிகப்பெரிய உள்ளூர் நில உரிமையாளராலும் அடிக்கல் நாட்டப்பட்டது. சதுர அடி ரூ.18 வீதம் நிலத்திற்கான நிதி சேகரிக்கப்பட்டது. இவ்வாறு திரட்டப்பட்ட நிதி நகராட்சி குழுவிடம் ஒப்படைக்கப்பட்டது.
thumb| கண்டா கர் சந்தைப் பகுதி  எட்டு சந்தைப் பகுதிகள் கூடுமிடத்தில் வைக்கப்பட்டுள்ளது. இங்கு உள்ளூரில் விளைந்த பொருட்கள் வாங்கப்பட்டு விற்கப்படுகின்றன.
உள்ளூரில் "கண்டா கர்" என அறியப்படும் இது நகரின் பழைய பகுதியில் அமைந்துள்ளது. மணிக்கூட்டுக் கோபுரம் எட்டு சந்தைகளின் மையத்தில் வைக்கப்பட்டுள்ளது. இது ஒரு பறவைப் பார்வையிலிருந்து ஐக்கிய இராச்சியத்தின் தேசியக் கொடி}} போல் தெரிகிறது. இந்த சிறப்பு அமைப்பு இன்றும் உள்ளது. கூகுள் நிலப்படங்களின் சமீபத்திய மென்பொருளைப் பயன்படுத்தியும் இதனை பார்க்கலாம். எட்டு சந்தைகள் ஒவ்வொன்றும் தனித்துவமான தயாரிப்பு வகைகளை விற்பனைக்கு வைத்துள்ளன. 

ஈகைத் திருநாளிலும், சுதந்திர தின விழாக்களிலும் பைசலாபாத் நகரத் தந்தை இந்த இடத்தில் உரை நிகழ்த்தி, கொடியை முழு கம்பத்தில் ஏற்றுவார்.

## பைசலாபாத் வரலாற்றில் முக்கியத்துவம்
thumb| இரவில் மணிக்கூட்டுக் கோபுரத்தின் காட்சி
மணிக்கூட்டுக் கோபுரம் அல்லது கண்டா கர் பைசலாபாத்தின் மிகவும் அங்கீகரிக்கப்பட்ட கட்டிடமாகும். இது நகரத்தின் மையம் மட்டுமல்ல, நகரத்தில் நடக்கும் அனைத்து நடவடிக்கைகளின் மையமும் ஆகும். தேர்தல் சமயத்தில், ஒவ்வொரு அரசியல் கட்சியும் இந்த இடத்தில் பேரணி நடத்த முயற்சிக்கிறது. எல்லா ஆர்ப்பாட்டங்களுக்கும் இதுவே முக்கிய இடமாகும். ஒவ்வொரு ஆண்டும் ஈகைத் திருநாளின் மத்திய பேரணி, முஃகர்ரம் பண்டிகையின் மிகப்பெரிய ஊர்வலம்  ஆகியவை இங்கு நடைபெறும்.

## இவற்றையும் பார்க்கவும்
* பைசலாபாத்
* லாகூர்
* பஞ்சாப்
## சான்றுகள்

## வெளி இணைப்புகள்

* Clock Tower City dot com
* Faisalabad Government website
* The Clock Tower of Faisalabad - தி எக்சுபிரசு திரிப்யூன்
* Google Earth 3d Model of Clock Tower 
பகுப்பு:பிரித்தானியக் குடியேற்றக்காலக் கட்டிடக்கலை
பகுப்பு:பாக்கித்தான் வரலாறு
பகுப்பு:மணிக்கூட்டுக் கோபுரங்கள்
வங்காளதேசத்தில் உணவுத் தொழில்துறை

**வங்காளதேசத்தில் உணவுத் தொழில்துறை**  (Food industry in Bangladesh)  வேகமாக வளர்ந்து வரும் துறையாகும்.  இத்துறை அந்நாட்டில் உள்ள தொழிலாளர் சக்தியின் குறிப்பிடத்தக்க பகுதியை வேலைக்கு அமர்த்தியுள்ளது. 

## வரலாறு
2004 மற்றும் 2010 ஆம் ஆண்டுகளுக்கு  இடையில் , வங்காளதேசத்தில் உணவு பதப்படுத்தும் தொழில் ஆண்டுக்கு சராசரியாக 7.7 சதவிகிதம் வளர்ந்தது. வங்காளதேசப் புள்ளியியல் பணியகம், அதன் 25006 பொருளாதார கணக்கெடுப்புகளில் வங்காளதேச  தொழில்துறை உற்பத்தி தொழிலாளர்களில் 19 சதவிகிதம் அல்லது மொத்த உற்பத்தி தொழிலாளர் சக்தியில் 8 சதவிகிதம் 246 நடுத்தர அளவிலான உணவு பதப்படுத்தும் தொழில்களில் இருப்பதாக அறிவித்துள்ளது. நாட்டின் மொத்த தொழிலாளர் சக்தியில் 2.45 சதவிகிதம் உணவுத் தொழில் துறையில் வேலை செய்கிறது. மொத்த உள்நாட்டு உற்பத்தியில் இதன் பங்கு 2010 ஆம் ஆண்டில் 2.01 சதவீதமாக இருந்தது. நாடு முழுவதும் ஏராளமான சிறிய தொழிற்சாலைகள் மற்றும் உள்நாட்டு அலகுகள் உணவு பதப்படுத்துதலில் ஈடுபட்டுள்ளன. சில தொழில் ஆய்வாளர்களின் கருத்துப்படி, வங்காளதேசத்தில்  உணவு பதப்படுத்தும் துறை 4.5 பில்லியன் அமெரிக்க டாலர் பணத்தை கையாள்கிறது.  2010 ஆம் ஆண்டில், வங்காளதேசம் 700 மில்லியன் டாலர் மதிப்புள்ள பதப்படுத்தப்பட்ட உணவு மற்றும் பானங்களை ஏற்றுமதி செய்தது.  அவற்றில் 60 சதவிகிதத்திற்கும் மேல் இறால் மற்றும் மீன் பொருட்களாகும். 

வங்காளதேசத்தில் உணவு பதப்படுத்துதல் பாரம்பரியமாக ஒரு  சிறிய அளவு தொழிலாக இருந்தது.  உள்நாட்டு அல்லது குடும்ப வணிகத்தை பொதுவான செயலாக்க அறிவைப் பயன்படுத்தி மூல வேளாண் பொருட்களை உணவு மற்றும் தீவனமாகப் பயன்படுத்துவதற்குப் பயன்படுத்தியது.  குறிப்பாக கோதுமை மற்றும் அரிசி அரைத்தல், கடுகு விதைகளை நசுக்குதல் மற்றும் மிகக் குறைந்த ரொட்டி உற்பத்தி ஆகியவற்றிற்கு நவீன தொழில்நுட்பத்தைப் பயன்படுத்தி வணிக அளவிலான உணவு பதப்படுத்துதல் 1960 ஆம் ஆண்டுகளில் தோன்றியது. இந்தத் துறையின் வளர்ச்சி 1980 ஆம் ஆண்டுகள்கள் வரை செயல்பாட்டு அளவு மற்றும் தரத்தின் அடிப்படையில் வேகத்தைப் பெறவில்லை. சமீபத்தில் தொழில்துறையின் வரையறுக்கும் பண்புகள் வங்கதேச மக்களின் மாறிவரும் தேவைகளைப் பூர்த்தி செய்ய பெருகிய முறையில் மாறுபட்ட தயாரிப்புகளை செயலாக்குவதாகும். வங்கதேச முக்கிய உணவு பதப்படுத்தும் துணைத் துறைகளில் பால், சமையல் எண்ணெய், சர்க்கரை, அரிசி, கோதுமை, பழம் மற்றும் காய்கறி, தேநீர், கோழி/மாட்டிறைச்சி, பருப்பு வகைகள் மற்றும் மசாலா மற்றும் மீன் பதப்படுத்தும் தொழில்கள் ஆகியவை அடங்கும். வங்காள நடுத்தர வர்க்க மக்கள் தொகையில் ஏற்பட்ட தீவிரமான வளர்ச்சியினால்  கூடுதல் நுகர்வு தேவையும் அதிகரித்தது.  உணவு பதப்படுத்தும் துறை வரும் ஆண்டுகளில் மேலும் மிகப்பெரிய விரிவாக்கத்தை அட்டையும் என்று எதிர்பாக்கப்படுகிறது. 

## மேற்கோள்கள்

 

பகுப்பு:உணவுத் தொழில்துறை
பகுப்பு:வங்காளதேசம்
மணிக்கூட்டுக் கோபுரம், முல்தான்

**முல்தான் மணிக்கூட்டுக் கோபுரம்** (*Clock Tower Multan*) அல்லது **கண்டா கர் முல்தான்** (    ) பாக்கித்தானின் பஞ்சாப் மாகாணத்தில் உள்ள முல்தானின் நகர அரசாங்க தலைமையகம் ஆகும். 
வலது|thumb| முல்தான் மணிக்கூட்டு கோபுரம்

## வரலாறு
பிரித்தானிய இந்தியாவில் பிரித்தானியப் பேரரசின் காலத்தில் கி.பி 1884இல் முல்தானின் மணிக்கூட்டுக் கோபுரம் கட்டப்பட்டது. 1883ஆம் ஆண்டின் நகராட்சிச் சட்டத்தை நிறைவேற்றிய பிறகு, பிரித்தானியர்களுக்கு நகரத்தை இயக்க அலுவலகங்கள் தேவைப்பட்டன. அவர்கள் பிப்ரவரி 12, 1884இல் முல்தானில் இந்த கட்டிடத்தை கட்டத் தொடங்கினர். இந்தக் கட்டிடத்தை முழுமையாகக் கட்ட 4 ஆண்டுகள் ஆனது. இது அகமது கான் சடோசாயின் அவேலியின் இடிபாடுகளின் மீது கட்டப்பட்டது. இது பிரித்தானிய கிழக்கிந்திய நிறுவனத்தின் முல்தானின் முற்றுகையின் போது முற்றிலும் அழிக்கப்பட்டது. இக்கட்டிடத்துக்கு அந்த நேரத்தில் இந்தியத் தலைமை ஆளுநராக இருந்த ரிப்பன் பிரபுவின் பெயரால் 'ரிப்பன் மாளிகை' என்று பெயரிடப்பட்டது. இந்தியாவின் முன்னாள் தலைமை ஆளுநரான (1872– 73) நார்த்ரூக்கின் பெயரால் மணிக்கூட்டுக் கோபுரத்திற்கு 'நார்த்ரூக் கோபுரம்' என்று பெயரிடப்பட்டது. இந்த கட்டிடம் முழுமையாக கட்டி முடிக்கப்பட்டு அலுவலகங்கள் 1888 இல் மாற்றப்பட்டன.1947இல் பாக்கித்தான் சுதந்திரம் பெற்ற பிறகு கட்டிடம் 'ஜின்னா மாளிகை' என்று பெயரிடப்பட்டு, அலுவலக கூட்டங்கள், கலாச்சார நிகழ்ச்சிகளுக்கு பயன்படுத்தப்படுகிறது. மேலும் பொதுமக்கள் இங்கு நுழைய அனுமதிக்கப்பட்டனர். காலப்போக்கில், இந்த கட்டிடம் அலுவலகங்களுக்கு போதுமானதாக இல்லை. ஒரு சிறிய மண்டபம் கூட கூட்டங்களுக்கு போதுமானதாக இல்லை. எனவே அலுவலகங்கள் இங்கிருந்து மாற்றப்பட்டன. இப்போது இந்த வரலாற்று கட்டிடத்தை ஒரு அருங்காட்சியகமாக மாற்ற யோசனை உள்ளது.

## மணிக்கூட்டு கோபுரத்தின் கடிகாரம்
27 அக்டோபர் 2011 அன்று, மணிக்கூட்டுக் கோபுரத்தின் மூன்று கடிகாரங்கள் பழுதுபார்க்கப்பட்டு மீண்டும் பாக்கித்தானிய சீர் நேரத்தைக் காட்டத் தொடங்கின. இது +5கிரீன்விச் இடைநிலை நேரமாகும். இந்த முயற்சியை ராடோ கடிகார நிறுவனம் செய்தது. கடிகாரத்தின் இயந்திரமும்  ஊசிகளும் மாற்றப்பட்டன. அதே நேரத்தில் கடிகாரத்தின் முக்கிய அச்சு மாறாமல் இருந்தது. இது சூரிய ஆற்றலில் இயங்குகிறது. கடிகாரம் 1985இல் வேலை செய்வதை நிறுத்தியது.

## முல்தான் அருங்காட்சியகம்
முல்தான் நகர நிர்வாகம் தற்போது இக்கட்டிடத்தை முல்தான் அருங்காட்சியகமாகச் செயல்படுத்த திட்டமிட்டு, நிதி ஒதுக்கப்பட்டு பணிகள் தொடங்கப்பட்டுள்ளன. முல்தானை தளமாகக் கொண்ட நிறுவனமான *ஐடியாஃபிஸ்ட்* அருங்காட்சியகத்திற்கான முப்பரிமாண மாதிரியை வடிவமைத்து, எதிர்காலத்தில் அருங்காட்சியகத்திற்கான உண்மையான முப்பரிமாண படத்தை உருவாக்க திட்டமிட்டுள்ளனர். முப்பரிமாண மாதிரி கட்டுமானத்தில் உள்ளது.

## சான்றுகள்

Ghanta Ghar Clock Repaired

பகுப்பு:பிரித்தானியக் குடியேற்றக்காலக் கட்டிடக்கலை
பகுப்பு:பாக்கித்தான் வரலாறு
பகுப்பு:மணிக்கூட்டுக் கோபுரங்கள்
கோபால் மந்திர்

thumb| கோபால் மந்திர்
**கோபால் மந்திர்**  (*Gopal Mandir*)  இந்தியாவின் மத்தியப் பிரதேச மாநிலம் ராசசாகி கோட்டம் உச்சைன் நகரத்தில் அமைந்துள்ளது.  துவாரகாதிசு கோவில் என்ற பெயராலும் இது அழைக்கப்படுகிறது. மகாகாளேசுவர் கோயிலுக்கு அடுத்ததாக உச்சைன் நகரில் உள்ள இரண்டாவது பெரிய கோவில் கோபால் மந்திர் ஆகும்.  மராத்தா பாணியில் 19 ஆம் நூற்றாண்டில் மராட்டிய மன்னர் தௌலத்ராவ் சிண்டேயின் மனைவி பயாசி பாய் சிண்டேவால் இது கட்டப்பட்டது.  உச்சையினியின்  முக்கிய சந்தை பகுதியில்  கோபால் மந்திர் அமைந்துள்ளது.

இந்தூர் நகரத்திலிருந்து 65 கிமீ தொலைவில் உள்ள உச்சைன் நகரத்தில் இக்கோவில் உள்ளது;  உச்சைன் நகரம் மத்திய பிரதேசத்தில் அமைந்துள்ளது. 

## அம்சங்கள்
பிரதான கோவிலில் இரண்டு அடி உயர கிருட்டிண பகவானின் சிலை வெள்ளி பூசப்பட்ட பளிங்குகளால் ஆக்கப்பட்டுள்ளது. கிருட்டிணரின் சிலையுடன்  கூடுதலாக, இங்கு  சிவன், பார்வதி மற்றும் கருடன் சிலைகளும் உள்ளன. இந்த கோவில் வளாகத்தில் கிருட்டிண செயந்தியும் அரிகர் பர்வாவும் வெகு விமரிசையாக கொண்டாடப்படுகின்றன. அரிகர்  பர்வாவின் போது  மகாகாலேசுவர் சோதிர்லிங்கத்தின் படங்கள் கிருட்டிணரை சந்திக்க கொண்டு வரப்படுகின்றன.  கோபால் மந்திர் கதவுகள் கசனி முகமது  திருடியதாகக் கூறப்படுகிறது. இவை பின்னர் மகாத்சி சிண்டேவால் மீட்கப்பட்டன. https://timesofindia.indiatimes.com/travel/ujjain/gopal-mandir/ps46838192.cms

## மேற்கோள்கள்

பகுப்பு:வங்காளதேசம்
கன்னிங்காம் மணிக்கூட்டுக் கோபுரம்

**கன்னிங்காம் மணிக்கூட்டுக் கோபுரம்** (*Cunningham Clock Tower*) பாக்கித்தானின், கைபர்-பக்துன்வா மாகாணத்தின், பெசாவரில் 1900-ல் கட்டப்பட்ட மணிக்கூட்டுக் கோபுரம் ஆகும். ஐக்கிய இராச்சியத்தின் விக்டோரியா மகாராணியின் வைர விழாவின் நினைவாக இந்த கோபுரத்திற்கு முன்னாள் பிரித்தானிய ஆளுநரும், மாகாணத்தின் அரசியல் முகவருமான சர் ஜார்ஜ் கன்னிங்காம்  நினைவாக பெயரிடப்பட்டது

## வடிவமைப்பும் திறப்பும்
பெசாவர் நகராட்சிப் பொறியாளரான ஜேம்ஸ் ஸ்ட்ராச்சனால் வடிவமைக்கப்பட்டது. 1898இல் வடமேற்கு எல்லைப்புற மாகாணத்தின் ஆளுநர் ஜார்ஜ் கன்னிங்காம் (இப்போது கைபர் பக்துன்வா) அடிக்கல் நாட்டினார். விக்டோரியா மகாராணியின் வைர விழாவை நினைவுகூரும் வகையில் இது 1900இல் பொதுமக்களுக்கு திறக்கப்பட்டது.

## அமைப்பு
கோபுரம் 31 அடி விட்டம் கொண்டது. இதன் அடிப்பகுதி 13 / 4 மீட்டரும் (43 அடி × 13 அடி), 26 மீட்டர் (85 அடி) உயரத்தில் கண்டா கர் சௌக் ("மணிக்கூட்டுக் கோபுரச் சதுக்கம்") என உள்ளது.

## புகைப்படங்கள்

படிமம்:Kenta Kerr, Peshawar.JPG|மணிக்கூட்டு கோபுரம்
படிமம்:Cunningham clock tower Peshawar.jpg|கன்னிங்காம் மணிக்கூட்டு கோபுரம்
படிமம்:Cunningham clock tower Peshawar KPK.jpg|கன்னிங்காம் மணிக்கூட்டு கோபுரம்


## சான்றுகள்

பகுப்பு:பிரித்தானியக் குடியேற்றக்காலக் கட்டிடக்கலை
பகுப்பு:பாக்கித்தான் வரலாறு
பகுப்பு:மணிக்கூட்டுக் கோபுரங்கள்
பகுப்பு:Coordinates on Wikidata
யோசுவா அங்கிரித்து

**யோசுவா அங்கிரித்து** (*Joshua Angrist*, **ஜோசுவா அங்கிரிஸ்ட்**; பிறப்பு: 18 செப்டம்பர் 1960) அமெரிக்கப் பொருளியலாளரும், மாசாச்சூசெட்சு தொழில்நுட்பக் கழகப் பொருளியல் பேராசிரியரும் ஆவார். அங்கிரீத்து, குவீதோ இம்பென்சு ஆகியோருக்கு "காரணத் தொடர்புகளின் பகுப்பாய்விற்கு அவர்களின் முறையான பங்களிப்புகளுக்காக" 2021-ஆம் ஆண்டிற்கான பொருளியலுக்கான நோபல் பரிசு அரைப் பகுதி பங்கிட்டு வழங்கப்பட்டது. மீதம் தாவீது கார்டு என்பவருக்கு வழங்கப்பட்டது.

யோசுவா அங்கிரித்து தொழிலாளர் பொருளாதாரம், நகர்ப்புற பொருளாதாரம், கல்விப் பொருளாதாரம், ஆகியவற்றில் உலகின் தலைசிறந்த பொருளியல் வல்லுநர்களில் ஒருவராக அறியப்படுகிறார். இவர் அமெரிக்காவில் மனித மூலதனம், பொருளாதார ஏற்றத்தாழ்வு ஆகியவற்றில் ஆய்வு நடத்தும் மாசாச்சூசெட்சு தொழில்நுட்பக் கழகத்தின் பள்ளிச் செயற்றிறன், சமத்துவமின்மை முன்முனைவு அமைப்பின் இணை-நிறுவனரும், இணைப் பணிப்பாளரும் ஆவார்.

## மேற்கோள்கள்

## வெளி இணைப்புகள்
* Faculty profile of Joshua Angrist on the website of MIT 
* Profile of Joshua Angrist on the website of the NBER
* Profile of Joshua Angrist as research fellow on the website of IZA
* 

பகுப்பு:1960 பிறப்புகள்
பகுப்பு:அமெரிக்கப் பொருளியலாளர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் பரிசு பெற்ற யூதர்கள்
பகுப்பு:வாழும் மக்கள்
பகுப்பு:நோபல் பொருளியற் பரிசு பெற்றவர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
முகமது அலி மணிக்கூட்டுக் கோபுரம்

**முகமது அலி மணிக்கூட்டுக் கோபுரம்** (*Muhammad Ali Tower*) மேலும் யுனா கோபுரம் அல்லது அராவாலா கோபுரம் எனவும் அழைக்கப்படும் இது இந்திய மாநிலமான குசராத்தின் சித்தபூரில் அமைந்துள்ள ஒரு மணிக்கூட்டுக் கோபுரமாகும். இது 4 ஏப்ரல் 1915 அன்று திறக்கப்பட்டது.

## வரலாறு
முகமது சேக் சரபல்லி அரர்வாலா, சித்தபூரைச் சேர்ந்த உலகின் கோடீஸ்வர சமூகங்களில் ஒன்றான தாவூதி போரா வணிகர் ஆவார். இவர் அபிசீனியாவில் (இப்போது எத்தியோப்பியா ) ஜி. எம். முகமது அலி என்ற நிறுவனத்தை நடத்தி வந்தார். 1914இல், தனது மகளின் திருமண விழாவில், அவர் மூன்று மாதங்களுக்கு சித்தபூரை மின் விளக்குகளால் ஒளிரச் செய்தார். சித்தபூர் கெய்க்வாட் ஆட்சியாளர்கள் அவருக்கு ஒரு யானையை பரிசளித்தனர். திருமண ஊர்வலத்துக்காக அந்த யானையின் நுழைவுக்காக நகரத்தின் தேவடி வாசல் இடிக்கப்பட்டது. இடிப்பின் இழப்பீடாக,  செலவில் மணிக்கூட்டுக் கோபுரம் ஒன்றை அவர் எழுப்பினார். இது இளவரசர் ஜெயசிங்ராவ் சாயாஜிராவ் கெய்க்வாட் அவர்களால் 4 ஏப்ரல் 1915  அன்று திறந்து வைக்கப்பட்டது.

2018ஆம் ஆண்டில், இந்த மணிக்கூட்டுக் கோபுரத்தை ஒரு நினைவுச்சின்னமாக உருவாக்க சித்தபூர் நகராட்சி முன்மொழிந்துள்ளது.

## அமைப்பு
மணிக்கூட்டுக் கோபுரம் 60 அடி உயரம் கொண்டுள்ளது. அதன் நான்கு பக்கங்களிலும் ஐரோப்பாவிலிருந்து இறக்குமதி செய்யப்பட்ட கடிகாரங்கள் உள்ளன. இது பிரித்தானிய குடியேற்றக் கால கட்டிடக்கலை பாணியில் மேலே ஏகாதிபத்திய கிரீடத்துடன் கட்டப்பட்டுள்ளது. இது நகரத்தின் குறிப்பிடத்தக்க அடையாளங்களில் ஒன்றாக கருதப்படுகிறது. 

## மேற்கோள்கள்

பகுப்பு:மணிக்கூட்டுக் கோபுரங்கள்
பகுப்பு:இந்தியாவில் உள்ள மணிக்கூண்டுகள்
உசைனாபாது மணிக்கூட்டுக் கோபுரம்

**உசைனாபாது மணிக்கூட்டுக் கோபுரம்** (*Husainabad Clock Tower*) இந்தியாவின் இலக்னோ நகரில் அமைந்துள்ள ஒரு மணிக்கூட்டுக் கோபுரம் ஆகும். அவத் ஐக்கிய மாகாணத்தின் முதல் துணைநிலை ஆளுநரன சர் ஜார்ஜ் கூப்பரின் வருகையைக் குறிக்கும் வகையில் இது 1881இல் உசைனாபாது அறக்கட்டளையால் ரூ. 1.75 லட்சம் செலவில் கட்டப்பட்டது.  

## வரலாறு
இது ரூமி தர்வாசா, பதா இமாம்பாடா , தீலே வாலி பள்ளிவாசலுக்கு அருகில் அமைந்துள்ளது. 1881ஆம் ஆண்டில் கட்டப்பட்ட, உசைனாபாது மணிக்கூட்டுக் கோபுரம் இந்தியாவின் அனைத்து மணிக்கூட்டுக் கோபுரங்களில் மிக உயரமானதாகக் கருதப்படுகிறது. இது இலண்டனின் பிக் பென் மணிக்கூட்டுக் கோபுரத்தின் பிரதி போல கட்டப்பட்டது.

இரிச்சர்ட் ரோஸ்கெல் பேன் இந்த கட்டமைப்பை, 67 மீட்டர் (220 அடி) உயரத்தில் வடிவமைத்தார். மேலும் இது விக்டோரியன், கோதிக் பாணி கட்டமைப்பு வடிவமைப்புகளை பிரதிபலிக்கிறது. கடிகார பாகங்களை உருவாக்க குன்மெட்டல் பயன்படுத்தப்பட்டது. அதன் பிரம்மாண்டமான ஊசல் 14 அடி நீளத்தைக் கொண்டுள்ளது. மேலும் கடிகாரத்தின் அச்சு 12-முழு தங்கப் பூ வடிவத்தில் வடிவமைக்கப்பட்டு அதைச் சுற்றி மணிகளால் அலங்கரிக்கப்பட்டுள்ளது. 

## மேற்கோள்கள்

பகுப்பு:Coordinates on Wikidata
பகுப்பு:மணிக்கூட்டுக் கோபுரங்கள்
பகுப்பு:இந்தியாவில் உள்ள மணிக்கூண்டுகள்
ஜெ. எப். பிளாகிஸ்டன்

**ஜான் பிரான்சிஸ் பிளாகிஸ்டன்** (**John Francis Blakiston**) (பிறப்பு:21 மார்ச் 1882 - இறப்பு: 8 சனவரி 1965) ஐக்கிய இராச்சியத்தில் பிறந்த இவர் பிரித்தானிய இந்தியத் தொல்லியலாளர் ஆவர். இவர் பிரித்தானிய இந்தியாவின் ஆட்சியின் போது 1911-ஆம் ஆண்டில் இந்தியத் தொல்லியல் ஆய்வாளராக பணியில் சேர்ந்தார். தயாராம் சகானிக்கு பின்னர் இந்தியத் தொல்லியல் ஆய்வகத்தின் தலைவமை இயக்குநராக 1935-ஆம் ஆண்டு முதல் 1937-ஆம் ஆண்டு வரை பணியாற்றினார்.
## மேற்கோள்கள்
* 

பகுப்பு:இந்தியத் தொல்லியலாளர்கள்
பகுப்பு:பிரித்தானியத் தொல்லியலாளர்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
தேஜசுவினி நிரஞ்சனா

thumb|தேஜசுவினி நிரஞ்சனா, ஒரு மாநாட்டில் பேசுகிறார்.
**தேஜசுவினி நிரஞ்சனா** (Tejaswini Niranjana பிறப்பு 26 ஜூலை 1958) ஓர் இந்தியப் பேராசிரியர், கலாச்சாரக் கோட்பாட்டாளர், மொழிபெயர்ப்பாளர் மற்றும் எழுத்தாளர் ஆவார். இவர் கலாச்சார ஆய்வுகள், பாலினப் பயில்வுகள், மொழிபெயர்ப்பு மற்றும் இனவியல், குறிப்பாக இந்திய இசையின் பல்வேறு வடிவங்கள் ஆகியவற்றில் நிபுணத்துவம் பெற்றவராக பரவலாக அறியப்படுகிறார்.இவர் மும்பை பல்கலைக்கழகத்தில் ஆங்கிலம் மற்றும் அழகியலில் முதுகலைப் பட்டமும் , புனே பல்கலைக்கழகத்தில் மொழியியலில் எம்பில் மற்றும் லாஸ் ஏஞ்சல்ஸின் கலிபோர்னியா பல்கலைக்கழகத்தில் முனைவர் பட்டம் பெற்றார்.

## ஆரம்பகால வாழ்க்கை மற்றும் பணிகள்
இவர் கன்னட நாடக ஆசிரியரும் புதின எழுத்தாளருமானஅனுபமா நிரஞ்சனாவின் மகள்.  பெங்களூருவின் கலாச்சார மற்றும் சமுதாய ஆய்வு மையத்தில் இணை நிறுவனர் மற்றும் மூத்த ஆய்வாளர் ஆவார், அங்கு இவர் HEIRA  திட்டத்தில் முன்னணி ஆராய்ச்சியாளராகவும் இருந்தார். மும்பையில் உள்ள டாடா சமூக அறிவியல் நிறுவனத்தின் , உயர்கல்விக்கான இந்திய மொழிகள் மையத்தின் உறுப்பினராக 2012 முதல் 2016 வரை இருந்தார். 2016 ஆம் ஆண்டு நிலவரப்படி, அவர் ஆங்காங்கின் லிங்னான் பல்கலைக்கழகத்தில் பண்பாட்டுக் கல்வி பிரிவின் துறைத் தலைவராகவும் பேராசிரியராகவும், அகமதாபாத் பல்கலைக்கழகத்தில் கலை மற்றும் அறிவியல் பள்ளியின் வருகை பேராசிரியராகவும் இருந்தார். அவர் ஆசிய நாடுகளுக்கிடையேயான கலாச்சார ஆய்வு சங்கத்தின் தலைவராக உள்ளார்.

2013 முதல் 2016 வரை பெங்களூரு இணையம் மற்றும் சமூகத்துக்கான மையத்தின் (இந்தியா) சிறப்பு உறுப்பினராக இருந்தார்.  மிச்சிகன் பல்கலைக்கழகத்தில் (1997-1999) *செபிசு* *போஸ்ட்டாக்டோரல்* ஆய்வுதவித் தொகை,  சிகாகோ பல்கலைக்கழகத்தில் *ராக்பெல்லர்* ஆய்வுதவித் தொகை மற்றும் ஹோமி பாபா தேசிய ஆய்வுதவித் தொகை ஆகியவற்றினைப் பெற்றுள்ளார். 1993 ஆம் ஆண்டில் ஆங்கிலத்தில் சிறந்த மொழிபெயர்ப்புக்கான மத்திய சாகித்ய அகாடமி விருதும் ,1994 ஆம் ஆண்டில் சிறந்த மொழிபெயர்ப்பிற்கான கர்நாடக மாநில சாகித்ய அகாடமி விருதும் இவருக்கு வழங்கப்பட்டது.

ஜனநாயகத்திற்கு எதிரானது என்ற அடிப்படையில், 2009 ஆம் ஆண்டில், இந்திய தண்டனைச் சட்டத்தின் பிரிவு 377 ஐ எதிர்த்த, 180 கல்வியாளர்களில் ஒருவராக இருந்தார்.

## வெளியீடுகள்

### புத்தகங்கள்

* *மியூசிக்ஃபிலியா இன் மும்பை: பெர்ஃபார்மிங் சப்ஜக்ட்சு அண்ட் தெ மெட்ரோபொலிட்டன் அன்காசியசு* (டர்ஹாம்: டியூக் யுனிவர்சிட்டி பதிப்பகம், 2020) 
* *மொபிலைசிங் இந்தியா: விமன், மைக்ரேசன் அண்ட் மியூசிக் பெட்வீன் இந்தியா அண்ட் டிரினிடாட்*  (டர்ஹாம்: டியூக் யுனிவர்சிட்டி பதிப்பகம், 2006) 
* *சைட்டிங் டிரான்ஸ்லேசன்: ஹிஸ்டரி, போஸ்ட்-ஸ்டிரக்சுரலிசம் அண்ட் தெ காலனிய; காண்டெக்ஸ்ட்* (பெர்கீலி: கலிபோர்னியா பல்கலைக்கழகப் பதிப்பகம் , 1992) 

## சான்றுகள்


பகுப்பு:1958 பிறப்புகள்
பகுப்பு:வாழும் மக்கள்
வி. டி. கிருஷ்ணசாமி

**வி. டி. கிருஷ்ணசாமி** (**V. D. Krishnaswami**) (பிறப்பு:18 சனவரி 1905 – இறப்பு: 15 சூலை 1970) ஒரு இந்தியத் தொல்பொருள் ஆராய்ச்சியாளர் ஆவார். தென்னிந்தியாவில் குறிப்பாக சென்னை மாநகரைச் சுற்றியுள்ள கற்கால, பெருங்கற்கால இடங்களை 1940கள் -1950கள் காலகட்டத்தில் பிரித்தானிய ஆய்வாளர் மோர்டிமர் வீலருடன் சேர்ந்து வெளிக்கொணர்ந்தமைக்காக அறியப்படுகிறார்.

## வாழ்க்கை
மதராசு மாநகரில் (தற்போது சென்னை) 18 சனவரி 1905 அன்று  பிறந்த கிருஷ்ணசாமி  சென்னை மாநிலக் கல்லூரியில் நிலவியல் படிப்பில் இளநிலை மற்றும் முதுநிலை நிலவியல் பட்டப் படிப்பை முடித்தார். பின்னர் பனாரஸ் இந்துப் பல்கலைக்கழகத்தின்  சுரகம் மற்றும் உலோகவியல் துறைப் பேராசிரியராக 1929-ஆம் ஆண்டு வரை பணி செய்தார். பின்னர் 1930-ஆம் ஆண்டில் இந்தியத் தொல்லியல் ஆய்வகத்தில் தொல்லியல் அகழாய்வுப் பயிற்சி பெற்றார்.

சாலார் ஜங் அருங்காட்சியகம் (ஐதராபாத்), இந்திய அருங்காட்சியகம் (கொல்கத்தா) ஆகியவற்றுக்கான இயக்குநராகவும் இந்தியத் தொல்லியல் ஆய்வகத்தின் துணை தலைமை இயக்குநராகவும் பணியாற்றினார்.

கருநாடக மாநிலத் தலைநகர் பெங்களூரில் 15 சூலை 1970 அன்று தன் 66-ஆம் அகவையில் காலமானார்.

## ஆய்வு அறிக்கைகள்
# *Environmental and Cultural Changes of Prehistoric man near Madras*, 1938
# *Stone Age in India*, 1947  
## மேற்கோள்கள்

* 



பகுப்பு:1905 பிறப்புகள்
பகுப்பு:1970 இறப்புகள்
பகுப்பு:இந்தியத் தொல்லியலாளர்கள்
பகுப்பு:மாநிலக் கல்லூரி மேனாள் மாணவர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
கம்பர் மேடு

**கம்பர் மேடு**, தமிழ்நாட்டின் மயிலாடுதுறை மாவட்டம், குத்தாலம் வட்டம், குத்தாலம் ஊராட்சி ஒன்றியத்தில் அமைந்த தேரழுந்தூர் எனும் ஊரில் அமைந்துள்ளது. இந்த கம்பர் மேடு கம்பராமாயணம் இயற்றிய கவிச்சக்கரவர்த்தி கம்பரின் நினைவிடமாகப் போற்றப்படுகிறது. இத்தொல்லியல் களம் தற்போது இந்தியத் தொல்லியல் துறையின் கட்டுப்பாட்டில் உள்ளது. கம்பருக்கு ஒரு விசித்திர பழக்கம் இருந்துள்ளது. அவர் ஒருமுறை உணவு சமைக்கப் பயன்படுத்தும் மண்பாண்டங்களை மறுமுறை பயன்படுத்தாமல் அன்றே உடைத்துவிட, அந்த மண்பாண்டத் துகள்கள் குவிந்து, ஒரு பெரிய மேடாக மாறியது. அதுவே தற்போது 'கம்பர் மேடு' என்று  அழைக்கப்படுகிறது  என உள்ளூர் மக்கள் சொல்கிறார்கள்.
தேசிய முக்கியத்துவம் வாய்ந்த இச்சின்னம்  1953-அம் ஆண்டில் புராதன சின்னங்கள் மற்றும் புதையுண்ட தொல்பொருள் சட்டத்தின் (1958 எண்.24) கீழ் கொண்டுவரப்பட்டிருக்கிறது.

## மேற்கோள்கள்

பகுப்பு:மயிலாடுதுறை மாவட்டம்

பகுப்பு:தமிழக தொல்லியற்களங்கள்
கே. வி. இராமன்

**கே. வி. இராமன்**, இந்தியத் தொல்லியல் ஆய்வகத்தில் தொல்லியல் கண்காணிப்பாளராக சென்னை வட்டத்தில் பணிபுரிந்தவர். இவர் 1966-67 மற்றும் 1972-73களில் அரிக்கமேடு மற்றும் கடல் கொண்ட காவிரிப்பூம்பட்டினம் நகரத்தை அகழாய்வுப் பணி செய்வதவர்களில் ஓருவராவர். கே. வி. இராமன் தொல்லியல் மற்றும் கோவில் கட்டிடக் கலையில் அறிஞராவார். இவர் தொல்லியல் அறிஞர் கே.வி. சௌந்தரராஜனுடன் இணைந்து  காவிரிப்பூம்பட்டினம் அகழாய்வு அறிக்கையை வெளியிட்டார்.இவர் தொல்லியல் மற்றும் காஞ்சி வரதராஜ பெருமாள் கோயில் கட்டிடக்கலை மற்றும் சிற்பக்கலை குறித்தும் பல நூல்கள் வெளியிட்டுள்ளார்.

கே.வி. ராமன் 1934-இல் வழக்கறிஞர் பார்த்தசாரதி அய்யங்காருக்கு 1934-ஆம் ஆண்டில் செங்கல்பட்டில்  பிறந்தார். சென்னை கிறித்தவக் கல்லூரியில் படித்தார். பின்னர் 1955-ஆம் ஆண்டில் சென்னைப் பல்கலைக்கழகத்தில் வரலாறு மற்றும் தொல்லியல் துறையில் முதுநிலை படிப்பு படித்தார். 1960-ஆம் ஆண்டில் இந்தியத் தொல்லியல் ஆய்வகத்தில் பயிற்சி மேற்கொண்டார்.
பின்னர் 1961-ஆம் ஆண்டில் இராமன் இந்தியத் தொல்லியல் ஆய்வகத்தின் சென்னை வட்டத்தில் தொல்லியல் கண்காணிப்பாளராக பதவியேற்றார்.

## படைப்புகள்
கே. வி. இராமன் தொல்லியல் அகழாய்வுகள் பல நூல்கள் எழுதியுள்ளார்.
* *தொல்லியல் ஆய்வுகள்* 
**Archaelogy, History and Numismatics of South India*
**Principles and Methods of Archaeology* 
**Changing Indian Society*
* *Sri Varadarajaswami Temple--Kanchi: A Study of Its History, Art & Architecture*
**Changing Status Of Women In India*  
## மேற்கோள்கள்

## வெளி இணைப்புகள்
* Mandaveli based professor publishes book on archaeology
பகுப்பு:1934 பிறப்புகள்
செங்கல்பட்டு மாவட்ட நபர்கள்
பகுப்பு:இந்தியத் தொல்லியலாளர்கள்
பகுப்பு:தமிழ்த் தொல்லியலாளர்கள்
டாக்கா விமானநிலைய இரயில் நிலையம்

thumb|220x220px| டாக்கா விமான நிலைய இரயில் நிலையம்.
**விமான நிலைய ரயில் நிலையம்** (**Airport railway station)**  வங்காளதேசத்தின் தலைநகரான டாக்காவில் உள்ள ஓர் இரயில் நிலையமாகும் .  பிமான் பந்தர் ரயில் நிலையம் என்ற பெயராலும் இது அழைக்கப்படுகிறது. அசுரத் சாச்சலால் பன்னாட்டு விமான நிலையத்திற்கு எதிரே அமைந்துள்ள இதை விமான நிலைய சாலையில் மூலம் அணுகலாம்.

## கண்ணோட்டம்
கமலாபூர் ரயில் நிலையத்திற்குப் பிறகு டாக்காவில் இரயில்களுக்கான இரண்டாவது நிறுத்தம் இதுவாகும். இந்தியாவிலிருந்தும் உள்நாட்டில் நோகாலி, சில்கெட்டு, ராச்சாகி, சிட்டகாங்கு, கொமிலா மற்றும் பல முக்கிய நகரங்கள் மற்றும் நகரங்களில் இருந்தும் இரயில்கள் இங்கு வருகின்றன. இந்நிலையம்  இரட்டை பாதைகள் கொண்டதாகும்.  இது குறுகிய மற்றும் அகலப் பாதை வகை இரண்டும் இங்கு உள்ளன.  ராச்சாகி, குல்னாவிலிருந்து வரும் வண்டிகளும் மைத்ரீ விரைவுவண்டி போன்ற அகலப் பாதை இரயில்கள் இந்த நிலையத்தில் எளிதாக நிறுத்த முடியும். மேலும் விமான நிலைய இரயில் நிலையம் இரண்டு தளங்களைக் கொண்டுள்ளது .

2014 ஆம் ஆண்டில் இரயில்வே அதிகாரிகள் வாகன நிறுத்துமிடத்தில் சட்டவிரோதமாக கட்டப்பட்ட கட்டமைப்புகளை இடிப்பதற்கான நடவடிக்கைகளை மேற்கொண்டனர். 

## மேற்கோள்கள்

## புற இணைப்புகள்

பகுப்பு:வங்காளதேசம்
பகுப்பு:வங்காளதேசத்தில் தொடருந்து போக்குவரத்து
பகுப்பு:டாக்கா
மாரடைப்பிற்கு பிந்தைய சிக்கல்கள்

**மாரடைப்பிற்குப் பிந்தைய சிக்கல்கள்**  மாரடைப்பிற்கு (தீவிர கட்டத்தில்) உடனடியாகவோ அல்லது நாட்பட்ட கட்டத்தில் காலப்போக்கில் ஏற்படவும் செய்யலாம். இதயத் தசை இறப்பிற்குப் பிறகு, தெளிவான ஓர் சிக்கல் இரண்டாம் மாரடைப்பு ஏற்படுவதாகும். இது மற்றொரு  கொழுப்படைத்த  முடியுருத்தமனியிலோ அல்லது முன்பு மாரடைப்பு ஏற்பட்ட இடத்திலேயே இறக்காது விடுபட்ட அணுக்களிலோ ஏற்படக்கூடும்.  

மாரடைப்பிற்கு பிந்தைய விளைவுகள் தொடர்ந்த குருதி ஊட்டக்குறையை அடுத்து சிறிது காலம் தாழ்ந்து திசுக்களில் மேநிலை மாற்றங்களாகவும்  நுண்ணிய மாற்றங்களாகவும் வெளிப்படுகின்றன. திசு இறப்பு மாரடைப்பிற்கு பின்னர் 20 மணித்துளிகளில் ஏற்படுகின்றது. குருதியூட்டக்குறையால் நான்கு மணி நேரத்தில் எந்தவோரு பெருமாற்றமோ நுண்ணிய மாற்றமோ கவனிக்கப்படவில்லை. 
4 முதல் 24 மணிகளில்  கூழ்த்தல் நசிவு (Coagulative necrosis) துவங்குவது கண்டறியப்பட்டுள்ளது சோதனையில் கூழ்த்தல் நசிவு இறந்த திசுக்கள் கரும் வண்ணமாற்றமடைந்திருப்பதைக் காணலாம். இந்தக் கட்டத்தில் மிக வழமையான சிக்கல் இதய இலயமின்மைகளாகும்.

நாள் 1 முதல் 7 வரை அழற்சி அறிகுறிகளைக் காணலாம். முதல் மூன்று நாட்கள்  “கடிய அழற்சி”யைக் காணலாம்.  நியூட்ரோஃபில் வெள்ளணுக்கருக்கள்  குருதியூட்டக்குறை திசுக்களை படையெடுக்கின்றன. இந்தக் கட்டத்தில் முதன்மையான சிக்கல் நார்ச்சத்து இதயவுறை அழற்சி ஆகும். குறிப்பாக கீழறை சுவர்தாண்டிய சேதத்தில் இதயத்தின் மூன்றடுக்குகளும் (இதயவறை மேற்சவ்வு, இதயத்தசை,இதயவறை அகச்சவ்வு) பாதிக்கப்படுவதால் இதயவுறை அழற்சி ஏற்படுகிறது.இதனால் வீக்கம் ஏற்பட்டு இதயம் இதய உறையுடன் உரசுகிறது. நான்காம் நாள் முதல் 7ஆம் நாட்களில் “நாட்பட்ட அழற்சி” ஏற்படுகிறது.  நுண்ணோக்கி ஆய்வில் இரத்த விழுங்கணுக்கள் திசுவை ஆக்கிரமிப்பதைக் காணலாம். இந்த விழுங்கணுக்களின் பணி இறந்த தசைச்செல்களை நீக்குவதாகும்.   ஆனால், இவ்வாறு இறந்த திசுக்கள் நீக்கப்படுவதால் தசை வலுவிழக்கிறது. இந்த வலுவிழப்பினால் கீழறை சுவருடைதல், கீழறைகளிடையேயுள்ள சுவர் உடைதல்,  தசை உடைதல் போன்றவை நேரிடுகிறது.   

வாரங்கள் 1 முதல் 3 வரை  மிகுதியான குருதிநுண்குழல்களையும் நார்முன்செல் உட்புகுதலையும் நுண்ணோக்கியில் காணலாம். இழந்த  இதயத்தசையணுக்களை நார்முன்செல் அணுக்கள் கொலஜன் 1 வகையாக மாற்றி புதுவளர் சிறுமணித்திசுக்கு வித்திடுகிறது. பல வாரங்களுக்குப் பிறகு இழைமப் பெருக்கம் ஏற்பட்டு கொலஜன் உருவாகிறது. இவ்வாறு இதயத்தசைக்கு மாறாக உருவான கொலஜன்  இதயத்தசை போல வலுவானதோ உடன்படுதன்மை கொண்டதோ அன்று. இந்த சமநிலையின்மை காரணமாக கீழறை விரிவடைதல் உண்டாகிறது. இதன் விளைவான இரத்தத் தேக்கத்தால் சுவரில் இரத்த உறைகட்டி ஏற்படுகிறது. இந்த கட்டத்தில் டிரெசுலர் நோய்த்தொகுதி உண்டாகிறது.

## மேற்கோள்கள்
 

பகுப்பு:இதயக் கோளாறுகள்
குல்னா கோட்ட அருங்காட்சியகம்

**குல்னா கோட்ட அருங்காட்சியகம்** (*Khulna Divisional Museum*)  வங்காள தேசத்தின் குல்னா நகரத்தில் அமைந்துள்ள]] அருங்காட்சியகம் ஆகும்.  வங்கதேச தொல்பொருள் துறை அருங்காட்சியகத்தை நிறுவியது. வங்கதேசத்தில் பரப்பளவில் இரண்டாவது பெரிய  அருங்காட்சியகமாக உள்ளது.  வங்காள தேசிய அருங்காட்சியகம் பரப்பளவில் பெரிய அருங்காட்சியகமாக முதல் இடத்தில் உள்ளது. இந்த அருங்காட்சியகம் தெற்கு வங்கத்தின் தொல்பொருள் சான்றுகள், கட்டமைப்புகள் மற்றும் புகைப்படங்கள் இங்கு நிறைந்துள்ளன.  பாரத ராசாவின் இராச்சியம் தொடர்பான பாரத பயானா தொல்பொருள் அகழ்வாராய்ச்சியின் எச்சங்கள் இங்கு வைக்கப்பட்டுள்ளன. பாரத் ராசர் தியூல் என்ற தளத்தில் செங்கலால் கட்டப்பட்ட  கட்டமைப்பின் கணிசமான இடிபாடுகள் இங்கு உள்ளன.  ஆண் உருவங்கள், இந்து கடவுள், தேவி அமைப்பு, ஆரம்ப, இடைக்கால மட்பாண்டங்கள் போன்ற சில மார்பளவு உருவங்களையும் இங்கு காணலாம். தரை வடிவமைப்பு அடிப்படையில் இவை  கி.பி. 5-6 ஆம் நூற்றாண்டைச் சேர்ந்தவையாக இருக்கலாம் எனக் கருதப்படுகிறது. பேரரசர் சகாங்கிரின் காலத்திலிருந்த தங்கம் மற்றும் வெள்ளி நாணயங்களும் இங்கு காட்சிப்படுத்தப்பட்டுள்ளன.  

## சிறப்பு அம்சங்கள்
குல்னா கோட்ட அருங்காட்சியகம் தெற்கு வங்கத்தின் தொல்பொருள் சான்றுகள், கட்டமைப்புகள் மற்றும் புகைப்படங்கள் நிறைந்ததாகும். பரத பயானத்திலிருந்து தொல்பொருள் எச்சங்கள் இங்கு வைக்கப்பட்டுள்ளன.
## மேற்கோள்கள்

 

பகுப்பு:வங்காளதேசம்
பகுப்பு:குல்னா கோட்டம்
பாகா அருங்காட்சியகம்

**பாகா அருங்காட்சியகம்** ( **Bagha Museum** )  வங்காளதேசத்தின்  ராச்சாகி மாவட்டம்  பாகா உபசீலாவில் உள்ள ஓர் அருங்காட்சியகம் ஆகும். 2012 ஆம் ஆண்டு சூலை மாதம் இது நிறுவப்பட்டது. 2015 ஆம் ஆண்டு மே மாதம் 7 ஆம் தேதியன்று பொது மக்களுக்காகத் திறக்கப்பட்டது.  

## வரலாறு
பாகா அருங்காட்சியகம் வங்கதேச தொல்லியல் துறையால் பராமரிக்கப்படுகிறது. 2012 ஆம் ஆண்டே  கட்டுமானம் நிறைவடைந்தாலும் அருங்காட்சியகம் 7 மே 2015 அன்றுதான் பொதுமக்களுக்காகத் திறக்கப்பட்டது. 

## அட்டவணை
கோடையில் காலை 10 மணி முதல் மாலை 6 மணி வரை திறந்திருக்கும். பகல் நடுவில் பகல் 1 மணி முதல் மதியம் 1.30 மணி வரை அரை மணி நேரம் உணவு இடைவேளைக்காக  மூடப்படுகிறது. குளிர்காலத்தில், காலை 9 மணி முதல் மாலை 5 மணி வரை திறந்திருக்கும். சூம்மா தொழுகைக்காக வெள்ளிக்கிழமை நாட்களில் 12:30 முதல் 3:30 வரை மூடப்படுகிறது.  ஞாயிற்றுக்கிழமை பொது விடுமுறையாகவும்  திங்கள் கிழமைகளில்  2:00 மணி முதல்  திறந்திருக்கும். சிறப்பு அரசாங்க நாட்களிலும் அருங்காட்சியகம் திறந்திருக்கும். 

## அனுமதிச்சீட்டு
அருங்காட்சியகத்தின் வாயிலுக்கு அருகில் ஒரு விற்பனையகம் உள்ளது. அனுமதிச்சீட்டு ஒரு நபருக்கு 15 ரூபாய் என விற்கப்படுகிறது. இருப்பினும் ஐந்து வயதுக்குட்பட்ட  குழந்தைகளுக்கு அனுமதிச்சீட்டு  தேவையில்லை. உயர்நிலைப் பள்ளிக் குழந்தைகள் மற்றும் இளம் பருவத்தினருக்கான நுழைவுக் கட்டணம் 5 ரூபாய்களாகும். சார்க் வெளிநாட்டு பார்வையாளர்களுக்கு அனுமதிச்சீட்டு  50 டாக்காக்களும் மற்ற வெளிநாட்டு பார்வையாளர்களுக்கு 200 டாக்காக்களும் கட்டணமாக நிர்ணயிக்கப்பட்டுள்ளது. 

## படக்காட்சியகம்

Bagha Museum 3.jpg||


## மேற்கோள்கள்

 
பகுப்பு:Coordinates on Wikidata
பகுப்பு:வங்காளதேசம்
பகுப்பு:ராஜ்ஷாஹி கோட்டம்
எர்ரனஅள்ளி

**எர்ரனஅள்ளி** (*Erranahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643247. இந்த ஊரானது எர்ரனஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், பாலக்கோட்டில் இருந்து 4 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 2,016 குடும்பங்களும் 8,519 மக்களும் வசிக்கின்றனர். இதில் 4,420 ஆண்களும் 4,099 பெண்களும் அடங்குவர்.

## ஊரில் உள்ள கோயில்கள்
* எர்ரனஅள்ளி பெருமாள் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கெண்டனஅள்ளி

**கெண்டனஅள்ளி** (*Gendanahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643212. இந்த ஊரானது கெண்டேனஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாலக்கோட்டில் இருந்து 14 கிலோ மீட்டர் தொலைவிலும் மாரண்டஹள்ளியில் இருந்து 5 கி.மீ. தொலைவிலும் அய்யனார் கோட்டையில் இருந்து 4 கி.மீ. தொலைவிலும் உள்ளது.

## மக்கள் வகைப்பாடு
2011 மக்கள் தொகைக் கணக்கெடுப்பின்படி இந்த ஊரில் 792 குடும்பங்களும் 3171 மக்களும் வசிக்கின்றனர். இதில் 1614 ஆண்களும்  1557 பெண்களும் அடங்குவர்.

## ஊரில் உள்ள கோயில்கள்
* கெண்டேனஅள்ளி காஸ்திரமுட்லு தேடுகரகம் கோயில்
* கெண்டேனஅள்ளி கங்காதேவர் கோயில்
* கெண்டேனஅள்ளி செல்லியம்மன் கோயில்
* கெண்டேனஅள்ளி நவகிரகசாமி கோயில்
* கெண்டேனஅள்ளி சென்றாயசாமி கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்